open-index/open-wikipedia-markdown huggingface dataset:
Bebeto

**José Roberto Gama de Oliveira** (gebore op 16 Februarie 1964), bekend as **Bebeto**, is ’n voormalige professionele Brasiliaanse sokkerspeler wat as ’n voorspeler gespeel het.

Met 39 doele in 75 wedstryde vir Brasilië, is Bebeto die sesde hoogste doelskieter in die geskiedenis van die nasionale span. Hy was die topskieter vir Brasilië tydens die 1989 Copa América toe hulle die toernooi gewen het. By die 1994 FIFA Wêreldbeker het hy ’n formidabele aanvalspaar saam met Romário gevorm en Brasilië gehelp om ’n rekordvierde Wêreldbekertitel te wen. Hy word as een van die beste spelers van sy generasie beskou. Hy was ook ’n lid van die Brasiliaanse span wat die 1997 FIFA Konfederasiebeker gewen het, en het silwer en brons Olimpiese medaljes saam met Brasilië verower tydens die Olimpiese Somerspele van onderskeidelik 1988 en 1996. In 1989 is Bebeto aangewys as Suid-Amerikaanse Sokkerspeler van die Jaar.

Na sy sokkerloopbaan het hy die politiek betree, en in 2010 is hy verkies tot die Wetgewende Vergadering van Rio de Janeiro as ’n verteenwoordiger van die Demokratiese Arbeidersparty.

Bebeto is getroud met Denise Oliveira, wat in 1988 vir Flamengo se vlugbals pan gespeel het. Saam het hulle twee seuns en een dogter. Een van sy seuns, Mattheus, het ook as ’n professionele sokkerspeler gespeel en is tydens die 1994 Wêreldbeker gebore. Bebeto het sy geboorte gevier deur sy arms te wieg ná hy ’n doel teen Nederland in die kwarteindstryd aangeteken het.

## Verwysings
Lys van werke deur W. Somerset Maugham

duimnael|regs
W. Somerset Maugham (1874&nbsp;– 1965) was 'n Engelse dramaturg, romansier en skrywer van kortverhale. Hy is gebore in die Britse ambassade in Parys waar sy vader werksaam was, en is teen 10-jarige ouderdom wees gelaat. Hy is grootgemaak deur sy oom, wat probeer het om die jongeling te oorreed om 'n rekenmeester of pastoor te word; in pleks hiervan het Maugham opleiding ontvang as geneesheer, alhoewel hy nooit op professionele vlak gepraktiseer het nie aangesien sy eerste roman, *Liza of Lambeth*, gepubliseer is in dieselfde jaar waarin hy sy kwalifikasies voltooi het.

'n Jaar na die publikasie van sy eerste roman het Maugham bydraes begin lewer aan tydskrifte. Aanvanklik het dié bydraes bestaan uit kortverhale, maar hy het ook rubrieke, nie-fiksie, briewe en outobiografiese stukke geskryf. Baie van sy nie-fiksie stukke is in boekvorm gepubliseer en het 'n wye reeks onderwerpe gedek, soos reisverslae, aktuele sake, outobiografiese stukke en *belles lettres* (*Belles-lettres* (Franse uitspraak: [bɛl lɛtʁ]) is 'n soort skryfwerk wat oorspronklik 'mooi' of 'fyn' skryfwerk beteken het. In die moderne, eng sin word die term toegeken aan literêre werke wat nie in die hoofkategorieë soos fiksie, poësie of drama val nie. Die frase word soms pejoratief gebruik vir skryfwerk wat fokus op die estetiese eienskappe van taal, eerder as die praktiese toepassing daarvan. 'n Skrywer of skryfster van *belles-lettres* staan bekend as 'n belletris). Maugham was ook redakteur van 'n aantal werke, wat dikwels die skryf van 'n voorwoord of inleidende hoofstuk tot die werk van ander skrywers behels het. In 1903 is sy eerste toneelstuk, *A Man of Honour*, opgevoer by die Imperial Theatre in Londen. Dit was die eerste van vele stukke vir die verhoog, en met die latere ontwikkeling van die bioskoop, is sy romans en verhale ook verwerk vir die silwerdoek.

By sy afsterwe in 1965 was Maugham, volgens sy biograaf Bryan Connon, een van die kommersieel suksesvolste skrywers van die twintigste eeu; Volgens *The Times* was Maugham "the most assured English writer of his time", en die blad het voorts geskryf dat "no writer of his generation&nbsp;... graced the world of English letters with more complete or more polished assurance".

## Romans en kortverhaalbundels 
## Publikasies in tydskrifte 
## Versamelde uitgawes 
duimnael|upright|Karikatuur van Maugham, onbekende datum

## As redakteur 
## Toneelstukke 
## Nie-fiksie 
duimnael|upright|Maugham in sy vroeë loopbaan

## Notas 
## Verwysings 
## Bronnelys 
* 
* 
* 
*
* 
* 
*
* 

## Eksterne skakels 
* 
*
Twee broeders ry saam

***Twee broeders ry saam*** is 'n Afrikaanse rolprent wat in 1968 vrygestel is. Die film is deur Kappie Botha geregisseer met 'n draaiboek gebaseer op die radioverhaal deur Anna M. Louw, soos verwerk deur Enodie Kritzinger. Die film is vervaardig deur Carfo en versprei deur Bybelmedia. 

## Sinopsis
Anna M. Louw se radiodrama handel oor 'n sendeling wat 'n rylopper oplaai, onbewus daarvan dat hy 'n ontsnapte misdadiger is. Tydens hul reis dreig die misdadiger die sendeling, maar die goeie in hom kry die oorhand deur die gesprek met sy weldoener.

## Rolverdeling
Die rolverdeling is Gerhard Cruywagen, Piet Grobler, Anna-Lise Grobler, Danie Smal, Wouter Warren, en Willem Makhibela. 

## Verwysings
Litiumysterfosfaat

**Litiumysterfosfaat** is 'n dubbelsout van fosforsuur met litium en yster. Dit het die formule . In sy stoïgiometriese vorm is dit 'n Fe(II)-verbinding.

## Eienskappe
Dit kom in die natuur voor as die mineraal trifiliet. Dit is 'n lid van die litiofiliet-trifilietreeks van mengkristalle () wat die ortorombiese olivienkristalstruktuur het. In sy stoïgiometriese vorm is die materiaal 'n elektriese isolator, maar deur kationdoping kan die geleidingsvermoë daarvan met 'n faktor van 108 verhoog word. Dit maak dit bruikbaar as 'n elektrodemateriaal.

## Batterye
In die 2020's het hierdie materiaal baie belangrik geword as elektrodemateriaal in litiumbatterye. Dit vind toenemend toepassing in elektriese voertuie sowel as in netwerkskaal-bergingstoepassings vir elektriese energie. Hulle word dikwels LiFePO4- of LFP-batterye genoem.

## Verwysings
Die vervlakste tweeling

*Die vervlakste tweeling* is 'n 84 minuut lange Afrikaanse drama wat in 1969 vrygestel is. Die film is deur Mario Schiess geregisseer met 'n draaiboek gebaseer op die Duitse verhoogstuk, *Der Hallodri*, deur Peter Knarr, soos verwerk deur Wilhelm Grütter, Mario Schiess en Hannes Horne. Die rolprent is vervaardig deur Protea Films (Werner Grünbauer) en versprei deur Flip Bezuidenhout Produksies/Primedia/Nu Metro. 

## Sinopsis 
Hierdie verhaal handel oor Toni (Marius Weyers), 'n toneelspeler, wat sy oom Pieter (Arthur Swemmer) mislei om ekstra geld te kry. Wanneer oom Pieter die "tweeling" broers kom kuier, moet Toni, met die hulp van Alida (Laurika Behrens) en Lenie (Jana Cilliers), alles in die stryd werp om sy leuens vol te hou.

## Rolverdeling 
Die rolverdeling behels Marius Weyers (as Toni, Paul en die Hamlet op die verhoog), Jana Cilliers (as Lenie), Laurika Behrens (as Alida), Johan du Plooy (as Manie), Arthur Swemmer (as Oom Pieter), Bill Brewer (as Dr. McDougall), Gabriel Bayman (as Ou Basjan), Carel Trichardt, Margaret Schiess, Enone van der Berg, Burt Hendrix, Walter Saunders, Boet Domisse, en Dennis Maraba. 

## Verwysings
Gustav Bauer

duimnael
**Gustav Adolf Bauer** (6 Januarie 1870 – 16 September 1944) was 'n leier van die Duitse Sosiaal-Demokratiese Party en die kanselier van Duitsland van Junie 1919 tot Maart 1920. Voor dit was hy minister van arbeid in die laaste kabinet van die Duitse Ryk en gedurende die grootste deel van die Duitse Rewolusie wat die formele stigting van die Republiek Weimar voorafgegaan het.

Bauer het in Junie 1919 minister-president van die Weimar Nasionale Vergadering geword nadat Philipp Scheidemann bedank het uit protes teen die Verdrag van Versailles. Na die aanvaarding van die Weimar-grondwet in Augustus 1919, het Bauer se titel formeel verander na "kanselier". Gedurende sy ampstermyn is 'n deurslaggewende belastingherstrukturering ingestel, asook 'n reeks belangrike sosiale hervormings wat werkloosheidsverligting, kraamvoordele en gesondheids- en ouderdomsversekering beïnvloed het.

Nadat sy kabinet in Maart 1920 geval het as gevolg van die reaksie op die Kapp-putsch, het Bauer van Mei 1920 tot November 1922 as visekanselier, minister van die tesourie en minister van vervoer in ander kabinette gedien. In 1925 is hy gedwing om sy setel in die Reichstag te bedank weens sy betrokkenheid by die bedrog en omkopery van die Barmat-skandaal. Hy is toegelaat om sy setel in 1926 terug te neem. Hy het dit behou tot 1928 toe hy uit die openbare lewe afgetree het.

## Bronnelys
* Braun, Bernd: *Die Reichskanzler der Weimarer Republik. Zwölf Lebensläufe in Bildern*. Droste, Düsseldorf 2011, p.&nbsp;100 – 133. .
* 
* Rintelen, Karlludwig: *Ein undemokratischer Demokrat: Gustav Bauer. Gewerkschaftsführer – Freund Friedrich Eberts – Reichskanzler. Eine politische Biographie*, Lang, Frankfurt/M. 1993,  (the only biography of Gustav Bauers and a very critical account)
* Voigt, Martin: "Gustav Adolf Bauer". p.&nbsp;177–190. In: Wilhelm v. Sternburg (Hrsg.): *Die deutschen Kanzler. Von Bismarck bis Schmidt.* Königstein/Taunus: Athenäum 1985. .

## Eksterne skakels 
*
C/1975 V1 (West)

**Komeet West**, met die formele name **C/1975 V1**, **1976 VI** en **1975n**, was 'n komeet wat beskryf is as een van die helderste voorwerpe wat nog deur die binneste Sonnestelsel beweeg het, in 1976. Dit word dikwels 'n groot komeet genoem.

## Geskiedenis
[280px|thumb|links|250px|'n Animasie van C/1975 V1 se wentelbaan om die [Son. ]]

Die komeet is op 10 Augustus 1975 fotografies deur Richard M. West van die Europese Suidelike Sterrewag ontdek. Dit het op 25 Februarie 1976 perihelium (die naaste afstand aan die Son) bereik. Toe het dit vanweë voorwaartse spreiding 'n maksimum skynbare magnitude van -3 bereik. 

Waarnemers het berig dat die komeet van 25 tot 27 Februarie helder genoeg was om in die helder daglig te bestudeer.

Ondanks sy helderheid het die media nie veel daaroor berig nie, deels weens die relatief teleurstellende vertoning van Komeet Kohoutek in 1973, wat wyd voorspel is dat dit uiters prominent sou word. Wetenskaplikes was versigtig om weer die publiek se verwagtings aan te wakker.

## Periode
links|thumb|250px|Komeet West in Maart 1976, rondom se maksimum helderheid.

Met 'n feitlik paraboliese wentelbaan, het ramings van die wentelperiode van dié langperiodekomeet gewissel van 254&nbsp;000 tot 558&nbsp;000 jaar. Wat die berekening bemoeilik het, was dat die kern gebars het en dit kon 'n niegravitasionele versteuring van sy wentelbaan veroorsaak het.

## Opbreking
Toe die komeet sowat 30&nbsp;miljoen&nbsp;km van die Son af was, is waargeneem dat die kern in vier dele opgebreek het. 

Die eerste verslag van die opbreking was op 7 Maart 1976, toe berig is die komeet het in twee dele opgebreek. Die sterrekundige Steven O'Meara het berig dat nog twee stukke op die oggend van 18 Maart gevorm het.

Die waarneming van die opbreking was destyds een van min; die merkwardigste een was die Groot Komeet van 1882, 'n Kreutz-sonskeerder.

Die komeet is sedert 2003 meer as 50&nbsp;AE van die Son af.

## Verwysings
## Skakels
Jon Dahl Tomasson

**Jon Dahl Tomasson** (gebore 29 Augustus 1976) is ’n Deense sokkerafrigter en voormalige speler. As ’n aanvaller was sy mees noemenswaardige loopbaan in sokker gedurende sy eerste tydperk by Feyenoord, saam met wie hy die 2002 UEFA-beker gewen het, en die Italiaanse klub AC Milan, saam met wie hy die UEFA Kampioeneliga in 2003 gewen het en die eindstryd in 2005 bereik het. Hy het ook vir Newcastle United in Engeland, VfB Stuttgart in Duitsland en Villarreal in Spanje gespeel.

Hy is die gesamentlike topdoelmaker van alle tye vir die Deense nasionale span met 52 doele in 112 wedstryde, en is ook vereer met die Deense Sokkerspeler van die Jaar-toekenning in beide 2002 en 2004. Hy het aan die Europese Kampioenskappe in 2000 en 2004 deelgeneem, asook aan die FIFA Wêreldbeker in 2002 en 2010.

Na sy speelloopbaan het Tomasson die afrigting betree, en was hy beide assistent-afrigter en hoofafrigter by verskeie klubs in Nederland, voordat hy assistent-afrigter van die Deense nasionale span onder Åge Hareide geword het. In 2020 het Tomasson die hoofafrigter van die Sweedse klub Malmö FF geword, en het twee jaar later vertrek nadat hy die Sweedse kampioenskap vir twee opeenvolgende seisoene gewen het. In Junie 2022 is hy as hoofafrigter van Blackburn Rovers aangestel. Hy het Blackburn met wedersydse instemming in Februarie 2024 verlaat, en is later daardie maand as die nuwe hoofafrigter van die Sweedse nasionale span aangestel.

Tomasson is van Deense, Finse en Yslandse afkoms. Sy gesin is gevestig in Nederland, waar sy seun Luca in sy voetspore volg as ’n jeugsokkerspeler vir Feyenoord.

## Verwysings
Malmö FF

**Malmö Fotbollförening** (Sweedse uitspraak: [ˈmâlːmøː ˈfûːtbɔlːfœˌreːnɪŋ]), algemeen bekend as **Malmö FF** of eenvoudig **MFF**, is ’n Sweedse professionele sokkerklub wat sy basis in Malmö, Skåne het. Hulle ding mee in die Allsvenskan, die hoogste afdeling van Sweedse sokker, en speel hul tuiswedstryde by die Eleda Stadion. Malmö FF is Swede se mees suksesvolle sokkerklub in terme van binnelandse trofeë. Hulle het 24 Sweedse kampioenskappe en 16 beker-titels gewen – albei is nasionale rekords.

Die klub is in 1910 gestig en is geaffilieer met die Skåne Sokkervereniging. Hulle het hul eerste nasionale titel in 1944 gewen.   Die klub se mees suksesvolle tydperk was gedurende die 1970’s, toe hulle vyf Sweedse kampioenskappe en vier Svenska Cupen-titels gewen het, en die enigste klub van die Nordiese lande geword het wat ’n Europese Beker- of UEFA Kampioeneliga-eindstryd bereik het. Hulle het as naaswenner geëindig in die 1978–79 Europese Beker, nadat hulle 1–0 teen die Engelse klub Nottingham Forest in die eindstryd verloor het. Malmö FF is ook die enigste Nordiese klub wat aan die Interkontinentale Beker deelgeneem het – die voorganger van die FIFA-Klubwêreldbeker – deur in die 1979-uitgawe te speel.

Die klub is die leier op die algehele Allsvenskan-marathontabel, wat beteken dat hulle die meeste oorwinnings in die geskiedenis van die Allsvenskan behaal het. Hulle lei ook in terme van die meeste doele aangeteken.

Malmö FF se bynaam is *Di blåe* (“Die Bloues”), en hul kleure is ligblou en wit. Dit word weerspieël in hul trui: ligblou hemde, wit kortbroeke en ligblou kouse. Die klub het twee gevestigde mededingende teenstanders: ’n streeksderby teen mede-Skåne-klub Helsingborgs IF, en ’n sterk kompetisierivaliteit met IFK Göteborg. Daar is ook ’n historiese rivaliteit met IFK Malmö, wat tans in die vierde vlak van die Sweedse ligastelsel speel. MFF Support is die klub se amptelike ondersteunersvereniging.

## Verwysings
## Eksterne skakels 
* Amptelike webwerf
Newcastle United FC

**Newcastle United Football Club** is ’n professionele sokkerklub gebaseer in Newcastle upon Tyne, Tyne and Wear, Engeland. Die klub neem deel aan die Premierliga, die hoogste vlak van Engelse sokker. Sedert die stigting van die klub in 1881, toe Newcastle East End die bates van Newcastle West End oorgeneem het om Newcastle United te vorm, speel die klub hul tuiswedstryde by St James’ Park. Geleë in die middel van Newcastle, het die stadion tans ’n kapasiteit van 52 305.

Die klub was vir almal behalwe drie jaar ’n lid van die Premierliga sedert die ontstaan van die kompetisie, en het tot en met Mei 2025 93 seisoene in die hoogste afdeling deurgebring. Newcastle het nog nooit laer as die tweede vlak van Engelse sokker geval sedert hulle in 1893 by die Football League aangesluit het nie. Die klub het vier ligatitels, ses FA-bekers, een Ligabeker, en een FA Community Shield gewen, asook die Inter-Cities Fairs Cup – die negende meeste trofeë onder Engelse klubs.

Die klub se mees suksesvolle tydperk was tussen 1904 en 1910, toe hulle drie ligatitels en een FA-beker gewen het. Meer onlangs was hulle naaswenners in die liga of FA-beker op vier geleenthede in die 1990’s. Newcastle is gerelegeer in 2009 en weer in 2016, maar het albei kere dadelik teruggekeer na die Premierliga as kampioene van die EFL Championship in 2010 en 2017.

In Oktober 2021 het ’n konsortium gelei deur die Public Investment Fund, die soewereine welvaartsfonds van Saoedi-Arabië, ’n meerderheidsaandeel in Newcastle United verkry. In 2025 het die klub die Ligabeker gewen – hul eerste trofee in byna 56 jaar, en hul eerste binnelandse trofee sedert 1955.

Newcastle se tradisionele drag bestaan uit swart-en-wit gestreepte truie, swart kortbroeke en swart of wit kouse – wat aanleiding gee tot hul bynaam, die *Magpies*.

## Verwysings 
## Externe skakels 
* Amptelike webwerf
August Bebel

duimnael
**Ferdinand August Bebel** (22 Februarie 1840 – 13 Augustus 1913) was 'n Duitse sosialistiese aktivis en politikus. Hy was een van die hoofstigters van die Sosiaal-Demokratiese Party van Duitsland (SPD).

Bebel, 'n houtwerker van beroep, het in 1866 saam met Wilhelm Liebknecht die Saksiese Volksparty gestig. In 1869 het die twee die Sosiaal-Demokratiese Arbeidersparty (SDAP) gestig, en in 1875 het hulle gehelp om die SDAP en Ferdinand Lassalle se Algemene Duitse Arbeidersvereniging (ADAV) bymekaar te bring om die party te vorm wat die SPD geword het. Bebel het 'n sleutelrol gespeel in die opstel en aanvaarding van die party se Marxistiese Erfurt-program in 1891. Hy was ook 'n lid van die Reichstag van 1871 tot sy dood, en was betrokke by die stigting van die Tweede Internasionaal in 1889. Hy het van 1892 tot 1913 as voorsitter van die SPD gedien.

## Bronnelys
* 

## Eksterne skakels
Sieraad uit as

***Sieraad uit as*** is 'n Afrikaanse rolprent wat in 1970 vrygestel is. Die film is deur D.B. Steyn geregisseer en vervaardig deur X-Films. 

## Sinopsis
Geen sinopsis is vir hierdie rolprent beskikbaar nie.

## Rolverdeling
Die rolverdeling is Danie Steyn en Kobie de Vries. 

## Verwysings
Berkheya dregei

***Berkheya dregei*** is 'n plant wat deel van die Asteraceae familie is. Die spesie is endemies aan Suid-Afrika en kom in Wes-Kaap by die Pakhuispas voor. Die plant is deel van die fynbos en word as krities seldsaam beskou.

## Bronnelys 
* REDLIST Sanbi
* Plants of the World
Sunderland AFC

**Sunderland Association Football Club** is ’n professionele sokkerklub gebaseer in Sunderland, Tyne and Wear, Engeland. Die klub ding mee in die Premierliga, die hoogste vlak van die Engelse sokkerligastelsel.

Die klub is in 1879 gestig, en het ses titels in die hoogste liga gewen (1892, 1893, 1895, 1902, 1913 en 1936) in die voormalige Eerste Divisie, en was ook vyf keer naaswenners. Sunderland het ook die FA-beker twee keer gewen (in 1937 en 1973), en was twee keer naaswenners (1913 en 1992), asook die wenners van die FA Charity Shield in 1936. Hulle was ook finaliste in die Ligabeker in 1985 en 2014.

Die klub se bynaam is *The Black Cats* (Die Swart Katte), en hulle speel hul tuiswedstryde by die Stadium of Light, wat ’n kapasiteit van 49 000 het. Hulle het in 1997 van Roker Park na hul nuwe stadion verskuif. Sunderland het ’n intense en langstaande mededinging met die nabygeleë Newcastle United, met wie hulle die Tyne–Wear-derby sedert 1898 betwis. Die klub speel in rooi-en-wit gestreepte truie en swart kortbroeke.

## Verwysings 
## Externe skakels 
* Amptelike webwerf
Staal Burger

***Staal Burger*** is 'n 87 minuut lange Afrikaanse komedie wat in 1969 vrygestel is. Die film is deur Daan Retief geregisseer, gebaseer op die oorspronklike radioverhaal deur Fanus Rautenbach.  Die rolprent is vervaardig deur Constantia Films (Bill Troskie) en versprei deur Mimosa Film-produksies/Ster-Kinekor Entertainment. 

## Sinopsis
Staal Burger is 'n ryk rokjagter met 'n voorliefde vir mooi vroue, maar ook 'n koelbloedige, onoorwinbare geheime agent.

## Rolverdeling
Die rolverdeling is Daan Retief (as Staal Burger), Mike Heine (as Koos), L'Orentz Schultz (as Zak), Sarel Breedt (as Willem), Miems de Bruyn (as Dada), Tromp Terre'Blanche (as Bossie), Willie Steyn (as Mossie), Jan Briel, P.W. Marais, Whitey Meyer, June Neethling, Mary-Anne Berold, Dalene Daneel, Tiny de Lange, Heleen Wessels, Ankia Lotter, Alewyn Lee, Essie Esterhuyzen, Eugene Erasmus, Josh du Toit, Bob Riley, H.P. Hamman. Nic Swanepoel, Fanus Rautenbach (as Fanie), Johan du Plooy (as Dikkes). 

## Verwysings
Onwettige huwelik

***Onwettige Huwelik*** is 'n 92 minuut lange Afrikaanse drama wat in 1970 vrygestel is. Die film is deur Mario Schiess geregisseer met 'n draaiboek - gebaseer op 'n Duitse verhaal - deur Werner Grünbauer en Sigi Grünbauer, vervaardig deur Protea Films (Werner Grünbauer) en versprei deur Ster Films /Flip Bezuidenhout Produksies. 

## Sinopsis
Die rolprent vertel die verhaal van 'n musiekprofessor (Pieter Geldenhuys) wat sukkel om sy vrou (Eunone van den Bergh) en agt kinders met sy inkomste te onderhou. Wanneer sy welgestelde suster sterf, is daar sprake van 'n erflating. Die suster is egter in haar jeug deur haar broer verwerp weens haar buite-egtelike kind. In haar testament bepaal sy nou dat haar broer, of iemand in sy onmiddellike familie, 'n buite-egtelike kind moet hê voordat die erfporsie aan hom toegeken sal word. Na talle intriges en komiese gebeure ontdek die professor dat hy self die vader van agt buite-egtelike kinders is, want sy huwelik blyk onwettig te wees – dit het bloot plaasgevind sonder om aan die vereistes vir huweliksvoltrekkings te voldoen. En siedaar, die erfporsie is syne.

## Rolverdeling
Die rolverdeling is Pieter Geldenhuys (as die Professor), Laurika Behrens (as Atlanta), Marius Weyers (as Herbert), Hannes Horne (as professor Markus), June Neethling (as Madame de la Rocco), Eunone vd Bergh, Gabriel Bayman, Hilde Kohl, Pieter Bornman, Johan du Plooy, Miempie de Kock, Willem Vermaas, Cisca Marais, Margaret Schiess, Sonja Soekoe, Petru Dercksen, Franziska du Toit, Karen Dercksen, Johan van Graan, Gerrie Minnaar, Jan Eghard van der Hoven, Dennis Maraba. 

## Verwysings
Wilhelm Liebknecht

duimnael
**Wilhelm Martin Philipp Christian Ludwig Liebknecht** (29 Maart 1826 – 7 Augustus 1900) was 'n Duitse sosialistiese aktivis en politikus. Hy was een van die hoofstigters van die Sosiaal-Demokratiese Party van Duitsland (SPD). Hy was die vader van die sosialiste Karl Liebknecht en Theodor Liebknecht.

Liebknecht het aan die Duitse Rewolusie van 1848 deelgeneem en na die nederlaag daarvan in ballingskap gewoon, waar hy Karl Marx en Friedrich Engels ontmoet het. In 1862 het hy na Duitsland teruggekeer en saam met Ferdinand Lassalle in Berlyn gewerk totdat meningsverskille met Lassalle se Algemene Duitse Arbeidersvereniging (ADAV) hom daartoe gelei het om na Sakse te verhuis. In 1866 het hy en August Bebel die Saksiese Volksparty gestig, en in 1869 het die twee die Sosiaal-Demokratiese Arbeidersparty (SDAP) gestig. In 1875 het Liebknecht gehelp om die SDAP en ADAV te verenig om die party te vorm wat later die SPD geword het, en was grootliks verantwoordelik vir die opstel van sy eerste Gotha-program. Liebknecht was ook 'n lid van die Reichstag vanaf 1874 en 'n belangrike lid van die Tweede Internasionale vanaf 1889.

## Eksterne skakels
De Oude Leeskamer

**De Oude Leeskamer** in Dorpstraat op Stellenbosch is ‘n  kultuur- en erfenissentrum.

## Ligging
Dit is by Dorpstraat 182, op die westelike hoek met Drostdystraat en huisves tans ‘n kunsgalery, ‘n biblioteek, ‘n skrywerswoonstel, ‘n  restaurant en kantore en word ook benut vir die aanbied van praatjies, kursusse, slypskole en filmvertonings.

## Eienaar
Die gebou is die eiendom en huisves die kantore van die Jannie Mouton Stigting. Jannie Mouton is een van die mede-stigters van Capitec Bank.

## Geskiedenis
Die gebou dateer uit waarskynlik 1815 en die naam Oude Leeskamer is vanaf 1861 in gebruik. Voorheen is die pand nie slegs as biblioteek gebruik, maar ook as kantoor vir die landdros en as anneks van die Kweekskool regoor die straat. In 1865 is op ‘n vergadering in die gebou besluit op die stigting van die Stellenbosch Gimnasium. Daaruit het die latere Paul Roos Gimnasium en die Universiteit van Stellenbosch ontwikkel.

## Argitektuur
Dit is ‘n besonder fraai gebou. Opvallend is die omlysting van die deure, die vensters bo die deure en die plafonne van geelhout.

## Bibliografie
*Fransen, Hans: A guide to the old buildings of the Cape. A survey of extant architecture from before c1910 in the area of Cape Town, Calvinia, Colesberg, Uitenhage. Kaapstad: Jonathan Ball, 2004. 
*Fransen, Hans en Christo S. Botha: Discovering historical Stellenbosch. Kaapstad: H.A.U.M., 1979. 
*oudeleeskamer.org
*van Huyssteen, Ters: Foot-loose in Stellenbosch – a guide for walkers. Kaapstad: Tafelberg, 1977. 

## Verwysings
Berkheya griquana

***Berkheya griquana*** is 'n plant wat deel van die Asteraceae familie is. Die spesie is endemies aan Suid-Afrika en kom in KwaZulu-Natal in die Drakensberge naby Kokstad voor. Daar is minder as vyf bevolkings wat in 'n voorkomsgebied van kleiner as 100&nbsp;km² voorkom. Die spesie word bedreig deur gewasverbouing en die habitat wat verswak weens oorbeweiding.

## Bronnelys 
* REDLIST Sanbi
* Plants of the World
Leeds United FC

**Leeds United Football Club** is ’n professionele sokkerklub gebaseer in Leeds, Wes-Yorkshire, Engeland. Die klub neem deel aan die Premierliga, die hoogste vlak van Engelse sokker.

Leeds United het die Ligakampioenskap drie keer gewen, asook vyf titels in die Tweede Divisie, die FA-beker een keer, die Ligabeker een keer, die Charity Shield twee keer, en die Inter-Cities Fairs Cup twee keer. Die klub se mees suksesvolle tydperk was onder afrigter Don Revie in die 1960’s en 1970’s, toe hulle die Ligatitel twee keer, die FA-beker een keer, die Ligabeker een keer, en die Inter-Cities Fairs Cup twee keer gewen het.

Die klub was ook vyf keer naaswenner in die Ligakampioenskap, drie keer in die FA-beker, en een keer elk in die Ligabeker, Charity Shield, Inter-Cities Fairs Cup, Bekerwenner-beker en Europese Beker. Hulle het ook die uitspeelwedstryd verloor om die Inter-Cities Fairs Cup-trofee permanent te hou.

Leeds United het mededingende rivaliteite met Manchester United enChelsea. Die span se tradisionele uitrusting bestaan uit wit truie, wit kortbroeke en wit kouse. Hul wapenskild bevat die Wit Roos van York, ’n simbool van Yorkshire.

## Verwysings 
## Externe skakels 
* Amptelike webwerf
Ferdinand Lassalle

duimnael
**Ferdinand Johann Gottlieb Lassalle** (gebore **Lassal**; 11 April 1825 – 31 Augustus 1864) was 'n Duitse juris, filosoof, sosialis en politieke aktivis. Hy word onthou as 'n inisieerder van die Duitse arbeidersbeweging, het die teorie van staatsosialisme ontwikkel en was in 1863 'n stigter van die Algemene Duitse Werkersvereniging (ADAV), 'n voorloper van die moderne Sosiaal-Demokratiese Party van Duitsland (SPD).

Lassalle se politieke denke is gevorm deur Hegelianisme en die Duitse rewolusies van 1848–1849. Hy het gepleit vir 'n sterk rol vir die staat in die bereiking van sosiale hervorming en die verbetering van die toestande van die werkersklas, en geglo dat algemene stemreg werkers in staat sou stel om die bestaande Pruisiese staat in 'n "volkstaat" (Volksstaat) te omskep wat belangrike nywerhede sou besit en beheer. Dit het hom in stryd gebring met Karl Marx en Friedrich Engels, wat gepleit het vir internasionale proletariese rewolusie en die staat hoofsaaklik as 'n instrument van klasonderdrukking beskou het.

As 'n charismatiese maar kontroversiële figuur het Lassalle bekendheid verwerf vir sy agt jaar lange regstryd namens Gravin Sophie von Hatzfeldt, wat hom roem en 'n aansienlike annuïteit besorg het. Sy politieke loopbaan, hoewel kort, is gekenmerk deur energieke agitasie, produktiewe skryfwerk en 'n komplekse, dikwels geheime verhouding met die Pruisiese kanselier Otto von Bismarck. Lassalle se lewe is op 39-jarige ouderdom kortgeknip toe hy in 'n tweegeveg dood is wat uit 'n liefdesverhouding voortgespruit het. Ten spyte van sy vroeë dood en die teoretiese verskille met Marxisme, het Lassalle se idees en organisatoriese pogings die verloop van Duitse sosialisme aansienlik beïnvloed.

## Bronnelys 
* 
* .
* .
* 
* Eduard Bernstein, *Ferdinand Lassalle as a Social Reformer.* Eleanor Marx Aveling, trans. London: Swan Sonnenschein, 1893.
* William Harbutt Dawson, *German Socialism and Ferdinand Lassalle.* London: Swan Sonnenschein, 1891.
* David Footman, *The Primrose Path: A Biography of Ferdinand Lassalle.* London: Cresset Press, 1946.
* Arno Schirokauer, *Lassalle: The Power of Illusion and the Illusion of Power.* Eden and Cedar Paul, trans. London: George Allen and Unwin, 1931.
*Carlton J. H. Hayes. “The History of German Socialism Reconsidered.” The American Historical Review 23, no. 1 (1917): 62–101. https://doi.org/10.2307/1837686.

## Eksterne skakels
Berkheya jardineana

***Berkheya jardineana*** is 'n plant wat deel van die Asteraceae familie is. Die spesie is endemies aan die Wes-Kaap en kom in die Swartruggens, oos van Ceres, voor. Die plant het 'n voorkomsgebied van kleiner as 50&nbsp;km² en is deel van die fynbos. Die spesie word as seldsaam beskou.

## Bronnelys 
* SANBI Redlist
* Plants of the World Online
Patrick Waltz

**Patrick Waltz** (6 Desember 1924 – 13 Augustus 1972) was 'n Amerikaanse akteur. Hy is bekend vir sy rolle in die rolprente *The Sun Sets at Dawn* (1950), *Until They Sail* (1957), *Queen of Outer Space* (1958), en *Good Neighbor Sam* (1964).

## Filmografie 
### Rolprente 
* 1950: *The Sun Sets at Dawn*
* 1953: *Flight Nurse*
* 1954: *It Should Happen to You*
* 1954: *The Human Jungle*
* 1957: *Until They Sail*
* 1958: *Queen of Outer Space*
* 1963: ''It Happened at the World's Fair*
* 1963: *Lassie's Great Adventure*
* 1964: *Good Neighbor Sam*
* 1966: *The Silencers*
* 1968: *The Devil's Brigade*

### Televisiereekse 
* 1971: *Five Desperate Women''

## Eksterne skakels 
*
Suid-Afrika-Albanië-betrekkinge

duimnael
**Suid-Afrika-Albanië-betrekkinge** verwys na die formele diplomatieke betrekkinge tussen die Republiek van Albanië en die Republiek van Suid-Afrika, wat in 1992 aangeknoop is. Albanië het die eerste veelpartyverkiesings na die einde van die kommunistiese era gehou, en Suid-Afrika was in die laat fase van apartheid tydens die presidentskap van Frederik de Klerk.

## Geskiedenis
### Voor die vestiging van diplomatieke betrekkinge
In 1979 moes die Albanese koninklike familie (Huis van Zogoe), wat in ballingskap in Spanje gewoon het, onder leiding van Leka Zogoe, die land verlaat wat aan hulle in 1961 asiel verleen het.  'n Aansienlike hoeveelheid militêre wapens gevind tydens 'n deursoeking van hul herehuis in Pozuelo de Alarcón, bekend aan die Spaanse poniekoerante as "Ons Dame van Guadalupe".

Na onderhandelinge met die Spaanse Ministerie van Buitelandse Sake en met die steun van die Spaanse koninklike familie van Juan Carlos I de Borbón, wat Leka voor sy kroning as koning van Spanje ontmoet het, is die familie toegelaat om die land per vliegtuig na Gaboen te verlaat, waar president El Hadj Omar Bongo Ondimba hulle beskerming belowe het. Maar die vliegtuig van Gaboen het nooit opgedaag nie. Na nog 'n ingryping deur die Spaanse koninklike familie het die uitvoerende beampte van Adolfo Suárez 'n vliegtuig van die huurmaatskappy Spantax gehuur, wat die familie na Libreville geneem het. Na landing het die Liberiese owerhede 'n voorskot van 35 miljoen pesetas van die familie geëis om hulle in staat te stel om daar ontvang te word. Spaanse diplomasie het die familie bygestaan en nadat die vliegtuig 'n dag lank op die lughawe se aanloopbaan geparkeer was, het dit op 3 Februarie 1979 na Rhodesië gevlieg, waar Ian Smith ingestem het om die ongewone passasiers in te neem.

## Evaluasie
Tot dusver was diplomatieke betrekkinge tussen die twee state nie 'n besondere prioriteit vir enige van die kante nie. Suid-Afrika word in Albanië verteenwoordig deur sy ambassadeur in Italië, maar het 'n erekonsulaat in Tirana. Albanië, aan die ander kant, het nie 'n diplomatieke sending in Suid-Afrika of enige ander Afrikaland as Egipte nie (vanaf 2025).

## Verwysings
Felix Baumgartner

**Felix Baumgartner** (Duits: [ˈfeːlɪks ˈbaʊ̯mˌɡaʁtnɐ]; 20 April 1969] – 17 Julie 2025) was 'n Oostenrykse valskermspringer, waaghals en GABA-springer. Hy was wyd bekend daarvoor dat hy op 14 Oktober 2012 vanuit die stratosfeer met 'n heliumballon na die aarde gespring en in Nieu-Mexiko, Verenigde State, geland het as deel van die Red Bull Stratos-projek. Hy het wêreldrekords vir valskermspring van 'n geraamde 39 km opgestel en 'n geraamde topspoed van 1 357,64 km/h, of Mach 1.25, bereik. Hy het die eerste persoon geword wat die spoed van klank relatief tot die oppervlak sonder voertuigkrag tydens sy afdaling gebreek het. Hy het valskermspringrekords gebreek vir uitgangshoogte, vertikale vryvalafstand sonder 'n valskermspringvalskerm, en vertikale spoed sonder 'n valskermspringvalskerm. Alhoewel hy steeds die twee laaste rekords hou, is sy uitgangshoogterekord twee jaar later gebreek toe Alan Eustace op 24 Oktober 2014 van 135 890 voet (41,42 km; 25,74 myl) met 'n valskermspringvalskerm gespring het.

Baumgartner was ook bekend vir die besonder gevaarlike aard van die toertjies wat hy tydens sy loopbaan uitgevoer het. Hy het tyd in die Oostenrykse weermag deurgebring, waar hy valskermspring beoefen het, insluitend opleiding om op klein teikensones te land.

## Notas 
## Verwysings
Bedrog

**Bedrog** is die opsetlike misleiding om 'n slagoffer van 'n wettige reg te ontneem of om onregmatig of onbillik voordeel uit 'n slagoffer of instansie te trek. Bedrog kan die siviele reg oortree (bv. 'n slagoffer van bedrog kan die bedrieër dagvaar om die bedrog te voorkom of om geldelike vergoeding te eis) of die strafreg oortree (bv. 'n bedrieër kan deur staatsowerhede vervolg en gevangenisstraf opgelê word), of dit kan geen verlies van geld, eiendom of wettige reg veroorsaak nie, maar steeds 'n element van 'n ander siviele of strafregtelike oortreding wees. 

Die doel van bedrog kan geldelike wins wees of ander voordele, soos om 'n paspoort, reisdokument of bestuurslisensie onregmatig te verkry. In gevalle van verbandbedrog mag die oortreder probeer om vir 'n verband te kwalifiseer deur middel van valse verklarings.

## Sien ook 
* Aas en omskakel
* Poets
* Interpol
* Geldwassery
* Kwaksalwery

## Verwysings
Reynhard Sinaga

**Reynhard Tambos Maruli Tua Sinaga** (gebore 19 Februarie 1983) is ’n Indonesiese reeksverkragter wat skuldig bevind is aan altesaam 159 seksuele misdrywe, insluitend 136 verkragtings van jong mans. Die misdade is tussen 2015 en 2017 in Manchester, Engeland, gepleeg, waar hy destyds gestudeer het.

Hy is skuldig bevind daaraan dat hy 48 mans gedurende hierdie tydperk gedwelm en seksueel aangerand het – waarvan hy 44 verkrag het, sommige herhaaldelik. Die polisie vermoed dat hy reeds jare tevore met die oortredings begin het. Hy is deur die polisie beskryf as “die homoseksuele verkragter”.

Sinaga is in vier afsonderlike verhore tussen 2018 en 2020 vervolg en is tot lewenslange tronkstraf gevonnis, met ’n minimum vonnis van 30 jaar, wat in Desember 2020 tot 40 jaar verhoog is. Die Britse vervolgingsgesag, die Crown Prosecution Service, het hom beskryf as die mees produktiewe verkragter in die geskiedenis van die Britse regstelsel.

Volgens die polisie het hy sedert 2005 – twee jaar voordat hy na die Verenigde Koninkryk gekom het – moontlik minstens 206 mans verkrag of seksueel aangerand. In Manchester het hy saans buite nagklubs, kroeë en soortgelyke plekke op potensiële slagoffers gewag en hulle genooi om saam met hom na sy woonstel te gaan. Daar het hy hulle gedwelm en verkrag. In sommige gevalle het hy selfs op WhatsApp gespog oor wat hy gedoen het.

## Verwysings
Gustav Noske

duimnael
**Gustav Noske** (9 Julie 1868 – 30 November 1946) was 'n Duitse politikus van die Sosiaal-Demokratiese Party (SPD). Hy het tussen 1919 en 1920 as die eerste Minister van Verdediging (*Reichswehrminister*) van die Weimar Republiek gedien. Noske was bekend daarvoor dat hy die leër en paramilitêre magte gebruik het om die sosialistiese/kommunistiese opstande van 1919 te onderdruk.

## Verwysings 
## Eksterne skakels
Juliaanse dag

Die **Juliaanse dag** is die getal dae wat bereken word vanaf die begin van die huidige Juliaanse periode ('n beginpunt in tyd volgens die Juliaanse kalender). Die stelsel word in die sterrekunde gebruik en word deur die Internasionale Sterrekundige Vereniging aanbeveel. Dit word ook in sagteware gebruik om die tydsverskil tussen twee afsonderlike gebeurtenisse vinnig deur middel van aftrekking te bereken (soos die datum van produksie en die datum waarvoor die produk verkoop moet word).

Die **Juliaanse periode** is ’n chronologiese interval van 7 980 jaar, afgelei van drie meerjarige siklusse: die belasting-, son- en maansiklus. Die laaste jaar wat tegelykertyd die begin van al drie siklusse was, was , en dit is dus jaar 1 van die huidige Juliaanse periode, wat beteken dat  n.C. jaar  van daardie periode is. Die volgende Juliaanse periode begin in die jaar 3268 n.C. Geskiedkundiges het hierdie periode gebruik om Juliaanse kalenderjare te identifiseer waarin ’n gebeurtenis plaasgevind het wanneer geen spesifieke jaar in die historiese bron aangedui is nie, of wanneer die jaar wat deur vorige geskiedkundiges gegee is, verkeerd was.

Die **Juliaanse daggetal** (JDG) het dieselfde epog as die Juliaanse periode, maar tel die aantal dae sedert die epog in plaas van die aantal jare. Juliaanse daggetal 0 is toegeken aan die dag wat begin het op Maandag 1&nbsp;Januarie 4713&nbsp;v.C. om 12:00&nbsp;UTC volgens die Juliaanse kalender (24&nbsp;November 4714&nbsp;v.C. volgens die Gregoriaanse kalender).

Die **Juliaanse datum** (**JD**) voeg breuke by die Juliaanse dag. Dit dui dus die spesifieke oomblik (dag en tyd) sedert die gedefinieerde beginpunt aan. Die Juliaaanse datum vir 1 Januarie 2013 om 00:30 UTC is .

## Universele tyd
Die Juliaanse datum word aan die hand van UTC bereken en nie plaaslike tyd nie. Sodoende is die Juliaanse datum vir almal in die wêreld altyd dieselfde en geskik vir wetenskaplike gebruik. Die bogenoemde datum is so gekies dat dit sover bekend val in 'n jaar voor enige opgetekende geskiedenis plaasgevind het.

## Verdeling
Die Juliaanse dag word as volg verder verdeel:
*0,1 = 2,4 uur of 144 minute of 8&nbsp;640 sekondes
*0,01 = 0,24 uur of 14,4 minute of 864 sekondes
*0,001 = 0,024 uur of 1,44 minute of 86,4 sekondes
*0,0001 = 0,0024 uur of 0,144 minute of 8,64 sekondes
*0,00001 = 0,00024 uur of 0,0144 minute of 0,864 sekondes

## Verstreke dae
Sedert die begintyd het al byna 2,5&nbsp;miljoen Juliaanse dae verstryk. JDN 2400000 het op 16&nbsp;November 1858 geval. JD 2500000 sal op 31&nbsp;Augustus 2132 om 12:00 val.

## Gemodifiseerde Juliaanse datum
Een variant van die Juliaanse datum wat kleiner getalle tot gevolg het, is die gemodifiseerde Juliaanse datum (MJD), wat om middernag van Woensdag 17 November 1858&nbsp;n.C. begin. Dit word so bereken: MJD = JD - 2400000,5. Die MJD is in 1957 deur die Amerikaanse Smithsonian- Astrofisiese Sterrwewag in Cambridge, Massachusetts, ingevoer.

## Verwysings
## Skakels
* Berekening van die Juliaanse dagnommer
* Dagnommerberekening
Otto Wels

duimnael
**Otto Wels** (15 September 1873 – 16 September 1939) was 'n Duitse politikus wat van 1912 tot 1933 as lid van die Reichstag en van 1919 tot sy dood in 1939 as voorsitter van die Sosiaal-Demokratiese Party (SPD) gedien het. Hy was die militêre bevelvoerder van Berlyn in die onstuimige vroeë dae van die Duitse Rewolusie van 1918–1919, en tydens die Kapp-putsch van 1920 was hy instrumenteel in die organisering van die algemene staking wat gehelp het om die anti-republikeinse putschiste te verslaan. Teen die einde van die Republiek Weimar se lewe het hy egter die nutteloosheid daarvan gesien om 'n algemene staking teen die Pruisiese staatsgreep van 1932 uit te roep weens die massawerkloosheid van die Groot Depressie.

Sy toespraak in die Reichstag in 1933 teen Adolf Hitler en die Magtigingswet het die einde van die Republiek Weimar gemerk voordat die Magtigingswet  wet geword het. Die wet het Hitler effektief diktatoriale mag gegee het, het Wels uit die land gevlug en die SPD-ballingskaporganisasie Sopade gestig. Hy is in 1939 in Parys oorlede, twee weke na die begin van die Tweede Wêreldoorlog.

## Verwysings 
## Eksterne skakels
Berkheya sphaerocephala

***Berkheya sphaerocephala*** is 'n plant wat deel van die Asteraceae familie is. Die spesie is endemies aan Suid-Afrika en kom in KwaZulu-Natal en die Oos-Kaap voor.

## Bronnelys 
* REDLIST Sanbi
* Plants of the World
Berkheya chrysanthemoides

***Berkheya chrysanthemoides*** is 'n plant wat deel van die Asteraceae familie is. Die spesie is endemies aan die Wes-Kaap en kom in die Oorlogskloof-natuurreservaat by Nieuwoudtville voor. Die enigste bevolking is hier en die spesie word as krities seldsaam beskou.

## Bronnelys 
* SANBI Redlist
* Plants of the World Online
José Luis Chilavert

**José Luis Félix Chilavert González** (gebore 27 Julie 1965) is ’n Paraguaanse voormalige professionele sokkerspeler wat as doelwagter gespeel het vir Sportivo Luqueño, Guaraní, San Lorenzo de Almagro, Real Zaragoza, Vélez Sarsfield, RC Strasbourg, Peñarol en die Paraguaaanse nasionale span.

Chilavert het 12 klubtitels gewen, insluitend die 1994 Copa Libertadores en die 1994 Interkontinentale Beker, terwyl hy vir Vélez Sarsfield gespeel het, en hy is drie keer bekroon met die IFFHS Wêreld se Beste Doelwagter-toekenning. ’n Vinnige en rats skootstopper, bekend vir sy leierskap, sterk persoonlikheid en doelwagvermoë, is hy in sy bloeityd beskou as een van die beste doelwagters in die wêreld. Buiten sy posisie as doelwagter, was Chilavert ook bekend vir sy veldvaardighede en vermoë as ’n spesialis op vryskoppe, en hy het dikwels strafskoppe geneem. Hy het 67 doele in sy professionele loopbaan aangeteken, waarvan baie deurslaggewend was, insluitend agt in internasionale wedstryde. Vier van sy internasionale doele is tydens Paraguay se kwalifisering vir die 2002 FIFA Wêreldbeker aangeteken. Chilavert is die tweede hoogste doelskietende doelwagter van alle tye, net oortref deur die Brasiliaanse doelwagter Rogério Ceni, en is een van slegs drie doelwagters wat al ’n driekuns (hat-trick) aangeteken het. Chilavert was ook bekend vir sy eksentrisiteit en vurige humeur, wat hom in heelwat kontroversies laat beland het; die bekendste hiervan was toe hy in 1997 van die veld gestuur is ná ’n bakleiery met die Colombiaanse aanvaller Faustino Asprilla. Hy is bynaam *El Buldog* ("Die Bulldog") genoem en het dikwels ’n spotprentbulldog op sy doelwagtrui gedra. and often wore a cartoon bulldog on his goalkeeper jersey.

Chilavert het 74 keer vir die Paraguaaanse nasionale span verskyn tussen 1989 en 2003, en agt doele aangeteken. Hy het aan vyf groot toernooie deelgeneem. Chilavert het vir Paraguay in twee FIFA Wêreldbeker-toernooie (1998 en 2002) gespeel, waar hy albei kere as kaptein opgetree het, en het in drie Copa América-toernooie (1991, 1993 en 1997) verskyn. Hy is ook ingesluit in die 1998 FIFA Wêreldbeker se Span van die Toernooi.

## Verwysings
Gary Bailey

**Gary Richard Bailey** (gebore 9 Augustus 1958) is ’n voormalige sokkerspeler wat byna 300 wedstryde as doelwagter vir Manchester United gespeel het. Alhoewel hy in Engeland gebore is, het Bailey in Suid-Afrika grootgeword en sy loopbaan begin by Wits Universiteit in Johannesburg. In die laat 1970’s het Bailey self sy vliegkoste na Manchester betaal om vir ’n proeflopie by Manchester United deel te neem. Hy het sy debuut gemaak teen Ipswich Town (waar sy pa, Roy Bailey, gespeel het — en ook sy eie geboorteplek), op 18 November 1978. Hy het 294 wedstryde vir die *Red Devils* gespeel tussen 1978 en 1987.

Hy het homself gevestig as United se eerste keuse doelwagter in die laat 1970’s ná die uittrede van Alex Stepney. In die vroeë tot middel 1980’s is hy beskou as een van die beste doelwagters in Engeland. Gedurende sy tyd by Manchester United het Bailey FA-beker medaljes gewen in 1983 en 1985. Hy het onder drie United-afrigters gespeel: Dave Sexton, Ron Atkinson, en Alex Ferguson.

Hy het twee keer die Engelse nasionale span op senior vlak verteenwoordig, maar kon hom nie in die beginspan vestig nie weens die vorm van die meer ervare Peter Shilton en Ray Clemence. Hy het sy eerste wedstryd vir Engeland gespeel teen Ierland op 26 Maart 1985 (Engeland het 2–1 gewen). Sy tweede en laaste internasionale wedstryd was op 9 Junie daardie jaar in ’n 1–0 nederlaag teen Meksiko.

Hy het egter ’n ernstige kniebesering opgedoen tydens ’n oefensessie by die 1986 FIFA Wêreldbeker, en het die grootste deel van die 1986–87 seisoen gemis. Daarna het hy uitgetree en na Suid-Afrika teruggekeer.

Hy het later sy loopbaan hervat met Kaizer Chiefs in 1988 en ’n viervoudige trofee-seisoen in 1989 gewen voordat hy in 1990 uiteindelik afgetree het.

Peter Schmeichel het in ’n uitsending van BBC *Match of the Day* gesê dat Gary Bailey sy gunsteling-doelwagter was toe hy as kind in Denemarke grootgeword het.

## Verwysings
Manlike swangerskap

thumb|200px|'n Dragtige manlike seeperdjie.

**Manlike swangerskap** is die ontwikkeling van een of meer embrio’s of fetusse deur organismes van die manlike geslag in sommige spesies. Die meeste spesies wat deur seksuele voortplanting voortplant, is heterogamies – vroulike organismes produseer groter gamete (ova) en manlike organismes kleineres (sperma). In byna alle dierespesies wat aan lewende kleintjies die lewe skenk, word die kleintjies deur die vroulike individu gedra tot by geboorte, maar in visse van die familie Syngnathidae (soos seeperdjies) verrig mannetjies dié funksie.

## In diere
Die visfamilie Syngnathidae het die unieke kenmerk van ’n hoogs ontwikkelde vorm van manlike broeisorg wat as "manlike swangerskap" bekend staan. Die familie is baie uiteenlopend en bevat sowat 300 verskillende spesies, soos die pypvis en verskeie soorte seeperdjies. Die mannetjies van sommige van dié spesies het ’n broeisak aan die bolyf of stert; by ander spesies word die eiers bloot aan die mannetjie se bolyf of stert geheg wanneer die wyfie dit lê. Alhoewel bioloë se definisies van swangerskap ietwat verskil, word alle lede van die familie deur kenners beskou as spesies wat manlike swangerskap toon – selfs dié sonder ’n eksterne broeisak.

Bevrugting kan in die broeisak of in die water voor inplanting plaasvind, maar in albei gevalle verseker manlike swangerskap volle vaderskapsekerheid. Ná inplanting in of op die broeisak of broeiplek, inkubeer die mannetjie die eiers. Baie spesies reguleer die vloeistof in die broeisak om ’n geskikte pH-vlak vir die ontwikkelende embrio’s te handhaaf. In minstens sommige spesies voorsien die mannetjie ook sy nageslag van voedingstowwe soos glukose en aminosure deur aanhegtingspunte in of aan sy liggaam.

Hierdie omkering van die gewone geslagsrolle is tot dusver slegs by pypvisse aangeteken, terwyl seeperdjies grotendeels as monogaam beskou word. Syngnathidae is die enigste familie in die diereryk waarop die term "manlike swangerskap" toegepas word.

Robert Winston], 'n pionier van in vitro-bevrugting, het aan Londen se *Sunday Times* gesê: "Manlike swangerskap sal vir seker moontlik wees deur 'n embrio in 'n man se maag in te plant – met die plasenta geheg aan iets soos die ingewande – en dit later chirurgies te verlos." Dit sal egter baie gevaarlik en potensieel dodelik vir die man wees, en daarom is die kans skraal dat dit in die mens ondersoek sal word. 

### Swangerskap in transgender mans
Sommige trans mans verkies om swanger te word of hulle vrugbaarheid te behou. Dié met 'n werkende baarmoeder en eierstokke kan swanger word. Manlikehormoonterapie (MHT) laat vrugbaarheid afneem en sit die menstruasiesiklus stop, maar dit word nie beskou as 'n doeltrefende voorbehoedmiddel nie. Trans mans wat testosteroon neem, kan steeds swanger word al menstrueer hulle nie meer nie. Dié wat rekonstruktiewe chirurgie ondergaan, soos die verwydering van die baarmoeder of albei eierstokke, is onvrugbaar.

## Verwysings
## Skakels